Az egész Országos Képzési Jegyzéket (OKJ) megszüntetik — értesült a Magyar Nemzet.

Mint írják: alapszakmákat a jövőre felálló, új rendszerben kizárólag iskolarendszerben lehet majd oktatni, a felnőttképzésben viszont nem lesz korlátozás, annyi specializáció és részszakképesítés jelenhet meg, amennyit a munkaerő­piaci helyzet éppen indokol.

A jövő évtől felálló új rendszer két lábon fog állni: lesznek az alapszakmák, amelyeket iskolarendszerben, tehát az ötéves technikumban és a hároméves szakképző iskolákban lehet majd megtanulni. Ezek a képesítések széles alaptudást biztosítanak majd. A másik csoportot pedig a rugalmasabb kereteket biztosító, rövidebb idejű, speciális szaktudást nyújtó szakmai képesítések alkotják, amelyeket kizárólag felnőttképzésben lehet oktatni.

Az OKJ-s jegyzék jelenleg összesen mintegy 760 államilag elismert szakmai képzést tartalmaz.

Kiemelt kép: MTVA/Bizományosi: Oláh Tibor